سۇلطان حسین بایقارا هراتی اله گئچیردنده، شاعیرلیگی و بیلیمی اۆچون یاخشی بیر آد قازانان ٢٨ یاشلی علیشیر نوایی، سمرقنددن هراتا کؤچدی. ١٤٦٩-جو میلادی ایلده اوروج بایرامی اۆچون ترتیب وئریلن توی‌دا علیشیر نوایی اؤز اوشاقلیق یولداشی و گئنجلیک ساواش‌داشی سۇلطان حسین بایقارایا «هیلالیّه» قصیده‌سین تقدیم ائتدی و سولطان اونو اؤز تامغاچی‌سی ائتمگینه‌ن نوایی‌نین سیاسی فعالیّت‌لری و ائل اۇلوس اۆچون خیدمتی باشلادی. بۇ چاغدا هرات بیر بؤیوک آباد و گؤرکملی شهره دؤندوپ، اورتا آسیانین، بیلیم، شعر و ادب مرکزی اولدی.